  Анжелика Тихонова корреспондент 6-тӥ оштолэзьлы Удмуртиын коронавирус инфекциен черлан 79 выль учыръёсты шараязы. Висьыны усемъёс пӧлын 14 аресозь 17 пиналъёс но 65 арессэс ортчем тямыс арлыдоос. Со сярысь элькунысь оперативной штаб ивортӥз. Диагноззы Ижкарын 37 улӥсьёслэн зэмаз, Эгра ёросын – укмыс, Якшур-Бӧдья ёросын – вить, Дэри, Шаркан ёросъёсын – быдэн ньыль, Воткаын, Вотка, Дэбес, Сюмси ёросъёсын – быдэн куинь, Глаз, Сьӧлта ёросъёсын – быдэн одӥг, Глазкарын, Кез, Пичи Пурга, Юкаменск ёросъёсын – быдэн одӥг. 75 адями висёнэз вормиз. Одӥг мурт кулӥз: кышномуртлы 86 арес вал Туннэ нуналлы Удмуртиын выль коронавирус инфекциен черлан 31 сюрс 214 учыр лабораториосын зэматэмын. 27 сюрс 744 адями йӧназ, 389 мурт кулӥз. Та дыре 83 висисьёслэн тазалыксы секыт лыдъяське. Элькунын выль коронавирус инфекцилы 986 сюрс 2 эскеронъёс ортчытӥзы, берло нуналскын – 1 сюрс 915. 6-тӥ оштолэзьлы Удмуртиын 50 сюрс 52 адями коронавируслэсь прививка пуктӥз, со пӧлысь 36 сюрс 781-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  